Diari Oficial de la Generalitat Valenciana


Sumari del DOGV 4601, del 03-10-2003 (2003/10310)

Juí verbal número 267/2001. Cèdula de notificació.
--------------------------------------------------

### Dades del document

Número de DOGV
:   4601

Data del DOGV
:   03-10-2003

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2003/10638


Organisme emissor
:   Jutjat de Primera Instància i Instrucció Número 3 de Vinaròs

Tipus de document
:   Anunci

Juí verbal número 267/2001. Cèdula de notificació. [2003/F10108]
  
El jutjat indicat més amunt ha dictat la resolució que en la seua part bastant és com seguix: «Sentència número 120/2002. Vinaròs, 29 d'octubre de 2002. Mª del Carmen Colmenar Mallén, jutge de Primera Instància i Instrucció número 3 de Vinaròs i el seu partit, ha vist les presents actuacions de juí verbal registrades amb el número 267/2001, promogudes pel procurador dels tribunals Adrián Marzá Segarra, en nom i representació d'Alicia Rambla Climent i Vicente Della Náquer, i assistits pel lletrat Salvador Tormo Terrades, contra Carmen Climent Querol, Elías Rambla Ferrer, herència de Manuel Climent Artola i Carmen Querol Ortí i els causahavents d'estos: Carmen Climent Querol, hereus d'Amparo Climent Querol (Amparo Gil Climent), hereus de Samuel Climent Gasulla, en situació de rebel·lia, i Manuela Climent Gasulla...
  
Decisió.
  
Estime íntegrament la demanda interposada pel procurador dels tribunals Adrián Marzá Segarra, en nom i representació de Vicente Della Náquer i Alicia Rambla Climent, i en conseqüència declare que: 1r) Als demandats, Carmen Climent Querol, Amparo Climent Querol, Samuel Climent Gasulla i Manuela Climent Gasulla, els pertanyia el domini de les finques registrals 1.141 i 21 del Registre de la Propietat de Morella, i que estos portaven causa dels titulars registrals de les dites finques, Manuel Climent Artola i Carmen Querol Ortí. 2n) Que als cònjuges demandants, Vicente Della Náquer i Alicia Rambla Ferrer, pertany actualment el domini per títol de compravenda, atorgat el 10 de juliol de 2000, d'una part per ells com a compradors i de l'altra els demandats, Carmen Climent Querol i Elías Rambla Ferrer, com a venedors, de les finques que s'esmenten: A. Urbana: casa anomenada Cup, situada a Cinctorres, carrer de la Mare de Déu de Gràcia, abans de Sant Lluís o raval de Cap de Vila, 5 (abans, 3). és la registral 1.141 del Registre de la Propietat de Morella, tom 151, llibre 16, foli 146. B. Rústica: una heretat anomenada Tancats, partida de Tancats o Argilans, de cabuda set hectàrees, setze àrees, vint-i-nou centiàrees. És la finca registral 21 del Registre de la Propietat de Morella, tom 425, llibre 35, foli 10 revers. Condemne els demandats a complir les dites declaracions; ordene expressament la rectificació del registre i la inscripció del dret dels demandants sobre les finques registrals 1.141 i 21, i, en conseqüència, la cancel·lació de les inscripcions a favor dels que apareixen com a titulars registrals, Manuel Climent Artola i Carmen Querol Climent, i condemne al pagament de les costes únicament als hereus de Samuel Climent Gasulla. Notifiqueu esta sentència a les parts, i feu-los saber que no és ferma, ja que contra esta es pot interposar un recurs d'apel·lació que haurà de preparar-se en el termini de cinc dies comptats a partir de la notificació de la present sentència davant d'este mateix tribunal, d'acord amb l'article 47 de la Llei d'Enjudiciament Civil 1/2002. Lliureu testimoni de la present resolució, que s'unirà a les actuacions, i quede esta en el llibre de sentències.
  
Esta és la meua sentència, definitivament jutjant en esta instància, que pronuncie, mane i firme.» Seguixen firmes i rúbriques.
  
Esta cèdula s'expedix perquè valga de notificació en forma als ignorats hereus de Samuel Climent Gasulla.